Platforma Temu, anchetată oficial de Comisia Europeană. Ce vizează investigația
Comisia Europeană a anunțat joi, 31 octombrie, că a lansat o evaluare oficială a platformei de comerț online Temu, cu privire la posibile încălcări ale legislației privind serviciile digitale. Printre aspectele de interes se numără vânzarea de produse ilegale, proiectarea unui serviciu care ar putea crea dependență, algoritmul de recomandare a produselor și accesul la datele companiei, se arată într-un comunicat.